બીઆરટીએસના ટોચનાં સૂત્રો કહે છે, “મ્યુનિ. ઇજનેર વિભાગને કારણે આ બંને કોરિડોર પર રેલિંગનાં ધાંધિયાં છે. આ મામલે અનેક વખત રજૂઆત કરાઇ છે. તેમ છતાં ઇજનેર વિભાગના પેટનું પાણી હાલતું નથી.” જ્યારે ઇજનેર વિભાગના સંબંધિત અધિકારી કહે છે, “જ્યાં જ્યાં એક અથવા બીજાં પ્રકારનાં દબાણ હતાં ત્યાં ત્યાં રેલિંગ નાખી શકાઇ નથી. આ માટે બીઆરટીએસ તંત્ર અમારા પર દોષનો ટોપલો ઢોળી ન શકે ! દરમિયાન સારંગપુરથી રખિયાલ કલંદરી મસ્જિદ વચ્ચેના કોરિડોર અને બાજુનો સાઇડ રોડ અધૂરો હોવાની ફરિયાદ સ્થાનિક ધારાસભ્ય જગરૂપસિંહ રાજપૂત કોર્પોરેશનની એમપી એમએલએની સંકલન સમિ‌તિની બેઠકમાં કરી ચૂક્યા છે. તેમ છતાં નઘરોળ તંત્ર પર કોઇ ફેર પડતો નથી !